Boere oor veediefstal gelooi
• Bedrywe • Diere • Boere oor veediefstal gelooi
Beeste word aangejaag. Foto: dipity.com
Slegs 13% van die vee wat in Gauteng gesteel raak, het identifikasiemerke, sê 'n kenner van die RPO.
Boere skep self 'n veediefstalmark as hulle nie aan die vereistes van wetgewing voldoen om hul diere te identifiseer deur brandmerke of tatoeëring nie, sê mnr. Willie Clack, voorsitter van die Rooivleisprodusente-organisasie (RPO) in Gauteng.
Hy het op die jaarlikse Landboukorrel-boeredag buite Cullinan op die kommerwekkende statistiek gewys dat by ál die veediefstalsake wat in Gauteng aangemeld word, net 13% van die diere identifikasiemerke het.
Hy sê uit sy eie navorsing lyk dit of die diefstal van beeste in die provinsie die afgelope drie jaar met sowat 200% toegeneem het, diefstal van skape met 400% en diefstal van bokke met 1 400%.
" 'n Mens moet egter in gedagte hou dat daar relatief min vee in Gauteng is. Persentasiegewys is die styging in diefstal baie hoog, maar getalsgewys is dit nie só baie diere nie. Getalsgewys word die meeste vee in die Oos-Kaap en KwaZulu-Natal gesteel."
Moet eienaarskap bewysHy sê indien diere nie geïdentifiseer kan word nie, is dit bykans onmoontlik om eienaarskap in 'n veediefstalsaak te bewys.
Mnr. Gys Taute, 'n bemarker van Vleissentraal, het beklemtoon dat diere wat nie volgens wet gebrandmerk of getatoeëer is nie, nie by veilings aanvaar mag word nie. Hy sê al word die wetlike vereiste baie keer nie toegepas nie, mag 'n slagplaas ook nie ongeidentifiseerde diere aanvaar nie.
Beeste van 6 tot 18 maande oud moet gebrandmerk of met ink getatoeëer wees, maar vanaf 18 maande oud moet daar 'n brandmerk wees. Kleinvee moet van vier weke oud getatoeëer wees, selfs al word die diere nie van die plaas af verwyder nie.
"As jou vee gesteel is, is dit ook belangrik om veilingskrale in jou omgewing daarvan te laat weet. Daar was onlangs 'n geval van ses beeste wat by Ermelo gesteel is en dieselfde dag na 'n veiling by Bronkhorstspruit gebring is. Afslaers was op die uitkyk en het die gesteelde beeste opgemerk."u
2012/10/13 11:04:36 AM
Wat is die RPO se oogmerk met hierde veldtog wat hul het oor die brandmerke. Dit klink amper asof hul die boere die skuld gee dat hul vee gesteel word. Ons weet almal dat daar duisende brandmerke geregestreer is baie meer as wat daar boere in die land is. Sindikate wat vee steel het waarskynlik hul eie brandmerk en glo my hul sal die eerste wees om die gesteelde vee te brandmerk. Die RPO kan eerder meer effektiewe maniere ondersoek om vee te identifiseer soos elektroniese oorplaatjies ens. Ons is moeg om gedurig onder die oog te kom oor alles wat ons verkeerd doen. As daar iets gedoen moet word omtrent veediefstal kan die RPO hul gewig eerder ingooi om die diewe te help keer.
2012/10/15 07:48:07 AM
Vraag wat gevra moet word is: hoeveel dra die brandmerke by tot die vind van gesteelde vee.
Is die kool aan die einde van die dag die sous werd. Om beeste te brandmerk is nie maklik nie en as dit nie werklik bydra tot die vind van die vee nie is dit mos tyd mors ?
2012/10/17 11:47:58 AM
Ek stem. Sien die probleem le by organisasies soos die wat 'n publieke stem het en dan neuk hulle voort in eenrigting sonder om ander opsies te oorweeg. as 'n dief beeste steel en karkasse word in die veld gelaai nadat beeste se seenings afgekap is los hy mos die gebrandmerkte vel vir boer! EK STEM VIR ELEKTRONIESE IMPLANTATE sonder jaarlikse heffings! Naam